armvectores/hy_wikipedia_2023 huggingface dataset:
Էլիզաբեթ Մուրայ

Էլիզաբեթ Մուրայ (սեպտեմբերի 23, 1980(1980-09-23), Բրոնքս շրջան, Նյու Յորք, Նյու Յորք, ԱՄՆ), ամերիկացի հռետոր։ Նա կարողացել է ընդունվել Հարվարդի համալսարան, չնայած իր անտուն լինելուն։


== Վաղ կյանք ==
Նա ծնվել է Բրոնքսում՝ Նյու Յորքում, 1980 թվականի սեպտեմբերի 23-ին, աղքատ և թմրամոլ ծնողներից, որոնցից երկուսն էլ հետագայում վարակվում են ՄԻԱՎ-ով։ 15 տարեկանում նա դառնում է անտուն այն բանից հետո, երբ 1996 թվականին նրա մայրը մահանում է ՁԻԱՀ-ից, և նրա հայրը տեղափոխվում է անօթևանների կացարան։ Չնայած իր վերջին ավագ դպրոցի մեկնարկին և կայուն տան բացակայությանը, Մուրեյը սկսում է հաճախել Մանհեթենի Չելսի քաղաքում գտնվող Հումանիտար նախապատրաստական ակադեմիա, որն ավարտում է երկու տարուց։ Նա ստացել է Նյու Յորք Թայմս կրթաթոշակ` կարիքավոր ուսանողների համար և ընդունվել Հարվարդի համալսարան`ավարտելով 2000 թվականի աշնանային կիսամյակը։ Նրա ավագ քույրը` Լիզան, ավարտել է Գնման քոլեջը Նյու Յորքի նահանգում, ինչպես նաև  դպրոցի ուսուցչուհի էր՝ աուտիզմով երեխաների համար։ 2003 թվականին Հարվարդից հեռանալուց հետո` իր հորը խնամելու համար, Լիզ Մուրեյը վերադառնում է համալսարան 2006 թվականին և ավարտում է 2009 թվականի հունիսին։  2009 թվականի օգոստոսի դրությամբ նա սկսում է  ավարտական դասընթացներ անցնել Հարվարդի ամառային դպրոցում` պլանավորելով ստանալ կլինիկական հոգեբանության դոկտորանտուրա և դառնալ խորհրդական։
Նա «Մանիֆեստ Լիվինգ»-ի հիմնադիր տնօրենն է և ոգեշնչողը։ Անտունը Հարվարդում`Լիզ Մուրեյի պատմությունը ֆիլմը լույս է տեսել 2003 թվականին։ Լիզ Մուրեյի «Նյու Յորք Թայմս» (ԱՄՆ), «Սանդեյ Թայմս» (Մեծ Բրիտանիա) և "Breaking Night"  հուշատետրը լույս է տեսել 2010 թվականի սեպտեմբերին։
2013 թվականի Մայիսի 19ին, նա արժանանում է պետական ​​ծառայության պատվավոր դոկտորի կոչման և սկսում իր ելույթը Մասաչուսեթս նահանգի Հյուսիսային Անդովեր քաղաքի Մերիմաք քոլեջում։


== Ծանոթագրություններ ==


== Մատենագրություն ==
Breaking Night: A Memoir, Hyperion Books, 2010 (0-7868-6891-0).


== Հետագա ընթերցում ==
Լուսի Աշ, 'From Homeless to Harvard', BBC World Service, February 8, 2011.
Մեգ Հագերթի, 'Homeless to Harvard' subject to speak at local benefit, PostStar.com (Glens Falls, NY), August 3, 2009.
Ռոն Սանդերս, Homeless To Harvard Story Inspires Worcester Tech, WBZ (Boston, MA CBS Affiliate), March 19, 2009.
Քեթլին Մաքֆադդեն, Liz Murray Encourages High Country Women To Pay It Forward, High Country Press (Boone, NC), June 12, 2008.
Լիա Բեթ Ուորդ, Advocates Hear Story of a Life Turned Around, Yakima Herald-Republic, May 8, 2008.
Նենսի Արկայնա,Her story tells of triumph over greatest odds, Honolulu Star-Bulletin, March 28, 2006.
Liz Murray On Movie About Her Life, Plans For Future, interview with Gabe Pressman, WNBC, April 13, 2003.
Էմիլի Էքին, TELEVISION REVIEW; A Girl on the Street Finds a Path to the Ivy League, The New York Times, April 7, 2003.
Ալ Սիեբերթ, From Homeless to Harvard - Liz Murray's Story, THRIVEnet Story of the Month, June 2000.
"Liz's Story", New York Times Upfront, January 31, 2000....


== Արտաքին հղումներ ==
Էլիզաբեթ Մուրայ Internet Movie Database կայքում
homelesstoharvard.com -պաշտոնական կայք
Perseverance,կարճամետրաժ ֆիլմ ներկայացված 2006 թվականին Անսոն Շլոաթի և Ջոն Ջ Յանգի կողմից
Ubben Lecture at DePauw University; April 6, 2005
Գալապագար

Գալապագար  (իսպ.՝ Galapagar), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Ինչպես նաև Կուենկա դել Գվադարրամա շրջանում։ Բնակչությունը 32393 մարդ։ Տարածքը՝ 65 կմ² է։ Պրովինցիայի վարչական կենտրոնից հեռու է 33 կմ։


== Ժողովրդագրություն ==


== Արտաքին հղումներ ==
Պաշտոնական էջ Archived 2016-10-21 at the Wayback Machine.
Sitio de reunión online de los vecinos de Galapagar y Colmenarejo: GalaColme Archived 2008-05-03 at the Wayback Machine.
Listado de aves en Urbanización Molino de la Navata - Galapagar: http://www.rivassanti.net/molinodelanavata/avesNavata.htm Archived 2008-01-11 at the Wayback Machine.
Galapagar Archived 2008-02-18 at the Wayback Machine.
Sierra Oeste Archived 2008-02-18 at the Wayback Machine.
Օստրավա

Օստրավա (չեխ.՝ Ostrava, սիլ.՝ Uostrawa, գերմ.՝ Ostrau, լեհ.՝ Ostrawa), քաղաք Չեխիայի Հանրապետության Մորավասիլեզիայի երկրամասի Օստրավայի շրջանում։ Համարվում է երկրի մեծությամբ երրորդ քաղաքը (Պրահայից և Բռնոյից հետո), ինչպես նաև մայրաքաղաք Պրահայից հետո ունի երկրորդ ամենախիտ բնակեցված քաղաքային ագլոմերացիան։ Համանուն շրջանի և Մորավասիլեզիայի երկրամասի համար ունի նաև վարչական կենտրոնի նշանակություն։ 2012 թվականին անցկացված մարդահամարի տվյալներով բնակչությունը կազմում է 299,6 հազար մարդ։
Կոմունիստական դարաշրջանի Չեխոսլովակիայում քաղաքն օգտագործվել է բարձրորակ սև ածխի հանքավայրերի արդյունահանման և հետագա շահագործման համար, ինչի պատճառով մինչ օրս համարվում է Եվրամիության ամենաաղտոտված բնակավայրերից մեկը։


== Բնակչություն ==


== Քույր քաղաքներ ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք(չեխ.)
Ալբերտ Մնացականյան (ֆուտբոլիստ)

Ալբերտ Հրաչյայի Մնացականյան ( ռուս.՝ Альберт Грачаевич Мнацаканян, սեպտեմբերի 9, 1999(1999-09-09), Վաղարշապատ, Արմավիրի մարզ, Հայաստան), հայկական ծագումով ռուսաստանցի ֆուտբոլիստ։ Նա խաղում է Իվանովոյի «Տեկստիլշչիկ» ակումբում։


== Ակումբային կարիերա ==
Նա Իվանովոյի «Տեկստիլշչիկի» կազմում իր նորամուտը Ռուսաստանի Ֆուտբոլի ազգային լիգայում նշել է 2020 թվականի հոկտեմբերի 24-ին Յարոսլավլի Շիննիկի դեմ խաղում։


== Ծանոթագրություններ ==


== Արտաքին հղումներ ==
Անձնագիր Ռուսաստանի ֆուտբոլի ազգային լիգայի կողմից
Ֆուտբոլիստի էջը soccerway.com կայքում(անգլ.)
Հարսանիք թիկունքում (ֆիլմ)

«Հարսանիք Թիկունքում» ներկայացումը էկրանավորվել է 2020 թվականին։
Կինոնկարի երևանյան առաջին ցուցադրությունը տեղի է ունեցել 2021 թվականի հունվարի 28-ին, «Կինոպարկ» կինոթատրոնում։
Ֆիլմը նվիրվում է հայ զինվորին։


== Սյուժե ==
«Հարսանիք թիկունքում» ֆիլմի իրադարձությունները ծավալվում են 2016 թվականին տեղի ունեցած Ապրիլյան պատերազմի ժամանակ։ Ֆիլմը 2016-ի ապրիլյան քառօրյա պատերազմում Թալիշում զոհված գյումրեցի Հրաչ Գալստյանի մասին է։  Գործողությունները տեղի են ունենում  ոչ թե մարտի դաշտում, այլ թիկունքում։ Սյուժեի հիմքում գյումրեցի ընտանիքի պատմություն է, որտեղ պատրաստվում են գերդաստանի միակ արու զավակին ամուսնացնել։ Ներկայացվում են ապրիլի 2-ի դեպքերը, թե ինչպես են հարսանիքին գալիս ընտանիքի՝ արտագաղթած և աշխարհի տարբեր ծայրերում ապրող հարազատները։ Սակայն, ցավոք, պատերազմի հետևանքով հարսանիքը կիսատ է մնում, հերոսը ստիպված թողնում է հարսնացուին ու մեկնում ռազմադաշտ։ Առանց կրակոցի, առանց վառոդի հոտի, առանց խրամատի ու մահվան տեսարանի. ընդամենը մեկ ընտանիքի պատմության միջոցով ներկայացվում է ապրիլյան քառօրյայի ողջ ողբերգությունը՝ միաժամանակ շեշտելով, որ չնայած ծանր փորձությանը՝ կյանքը շարունակվում է։


== Ֆիլմի մասին ==
Գյումրու դրամատիկական թատրոնի ամենապահանջված «Հարսանիք թիկունքում» ներկայացումը արդեն որպես ֆիլմը մեծ էկրան է բարձրացել հունվարին։
65 անգամ հանդիսատեսին ներկայացված բեմադրությունը դեռ պահանջված էր հանդիսատեսի կողմից։ Քանի որ այն դիտելու ցանկություն ունեին նաև սփյուռքում, որոշվեց ներկայացման հիման վրա ֆիլմ նկարել նույն դերասանական կազմով։ Այս ֆորմատով առաջին անգամ է Հայաստանում ֆիլմ նկարահանվում, ասում է ռեժիսոր Արշալույս Հարությունյանը։


== Ֆիլմի թրեյլերը ==
https://www.youtube.com/watch?v=Pt5TlFdE1XA


== Ծանոթագրություններ ==
3. https://escs.am/am/news/7727
Դիմիտրովո (այլ կիրառումներ)

Դիմիտրովո, կարող է վերաբերել՝

Դիմիտրովո - ավան, Ուկրաինայի Դոնեցկի մարզի Կրասնոարմեյսկիում
Դիմիտրովո - գյուղ, Ուկրաինայի Կիրովոգրադի մարզի Ուստինովի շրջանում
Ալեքսանդրիյսկոե - քաղաքատիպ ավանի նախկին անվանումը, Ուկրաինայի Կիրովոգրադի մարզի Ալեքսանդրիայի քաղաքային խորհրդում
Գիշերը ամբողջ հիվանդ, խելագար (բանաստեղծություն)

«Գիշերը ամբողջ հիվանդ, խելագար» Եղիշե Չարենցի բանաստեղծություններից։ Հեղինակն այն գրել է 1915 թվականին Կարսում։


== Պատմություն ==
Բանաստեղծությունն  առաջին անգամ «Որպես սկիզբ» խորագրի տակ «Ո՞վ կհանդիպի, ո՞վ կբարևի» և «Ես գալիս եմ ահա:- Նայեցե՛ք, նայեցեք» տողերով սկսվող բանաստեղծությունների հետ միասին  տպագրվել է Չարենցի երկերի ժողովածուի 1-ին հատորում։
Բանաստեղծությունը զետեղվել է Չարենցի երկերում։
Տպագրվում է երկերից։


== Ծանոթագրություններ ==
343 Industries

343 Industries, ամերիկյան ընկերություն, որը 2007 թվականից զբաղվում է Halo համակարգչային խաղաշարի մշակմամբ։ Ընկերությունը տեղակայված է Ռեդմոնդ քաղաքում (ԱՄՆ)։ Ստուդիան անվանումը ստացել է Halo շարքի 343 Մեղավոր Կայծ կերպարից։ Ընկերությունը հիմնադրվել է 2007 թվականին Microsoft Studios-ի շնորհիվ, որպեսզի զբաղվի Halo խաղաշարի մշակմամբ Bungie ընկերությունից հետո, որն այդ ժամանակ խնդիրներ ուներ Microsoft ընկերության հետ։ Halo 4-ը դարձավ ընկերության առաջին խաղը։ 


== Պատմություն ==


=== Ընկերության ստեղծում ===
343 Industries-ը հիմնադրվել է 2007 թվականին, այդ բանից հետո երբ Bungie Studios-ը դարձավ անկախ ընկերություն, առանձնանալով Microsoft-ից։ 343i-ին անվանումը ստացել է 43 Մեղավոր Կայծ կերպարից։ Bungie-ին շարունակում էր մշակել Halo շարքի խաղերից, ընկերության վերջին խաղը դարձավ 2010 թվականին թողարկված Halo: Reach խաղը։ Դրանից հետո շարքի խաղերի մշակումների իրավունքը ամբողջությամբ անցավ 343 Industries-ին։ 


=== Մշակումներ ===
2009 թվականի հուլիսին հայտնի դարձավ, որ 343 Industries-ը աշխատանքներ է կատարում Halo խաղի մոտիվներով անիմեի ստեղծման համար, որ կրում էր «Halo-ի լեգենդներ» անվանումը։ Նույն տարում, ավելի ուշ, ընկերությունը թողարկեց Halo: Waypoint հավելվածը, որը թույլ էր տալիս ստուգել օգտատիրոջ նվաճումները։ 343 Industries-ը ընդլայնեց իր գրասենայկը նոր նախագծերի մշակման համար և վարձեց 20 աշխատակիցներ Pandemic Studios-ից։ 
Ընկերության նոր առաջին խաղը դարձավ Halo 4-ը, որի մշակումը ավարտվեց սպասված ժամանակից շուտ, իսկ խաղը թողարկվեց 2012 թվականի նոյեմբերի 6-ին, որը դարձավ նոր հավաքածուի առաջին խաղը, որն ունենալու էր ևս 2 խաղ, որոնք թողարկվեցին տարիներ անց։ Е3 2013-ի շրջանակներում Microsoft և 343i ներկայացրեցին Halo խաղի նոր մասը, որը հասանելի է դառնալու Xbox One-ի համար։ 


== Խաղերի ցանկ ==


== Ծանոթագրություններ ==
Մոնաստերի

Մոնաստերի  (վրաց.՝ მონასტერი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 880 մետր։ Բնակչությունը՝ 195 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Ուստի նադ Օռլիցիի շրջան

Ուստի նադ Օռլիցիի շրջան (չեխ․՝ Okres Ústí nad Orlicí), Չեխիայի Պարդուբիցեի երկրամասի 4 շրջաններից մեկը։ Վարչական կենտրոնը Ուստի նադ Օրլիցի քաղաքն է։ Տարածքի մակերեսը 1267 կմ² է, բնակչությունը՝ 138 275 մարդ (հունվարի 1, 2020)։ Շրջանի կազմի մեջ է մտնում 115 համայնք, որից 10-ը՝ քաղաք։


== Աշխարհագտրություն ==
Շրջանը տեղակայված է երկրամասի հյուսիսարևելյան հատվածում։ Սահմանակից է Պարդուբիցե երկրամասի Պարդուբիցե, Խրուդիմ և Սվիտավի շրջաններին, Օլոմոուցկու երկրամասի Շումպերկի շրջանին և Կրալովեգրադեցկի երկրամասի Ռիխնով նադ Կնեժնոուի շրջանին։ Հյուսիսում Լեհաստանի հետ պետական ​​սահմանն է։


== Բնակչություն ==
2009 թվականի տվյալներ.

Միջին խտությունը` 112 մարդ/կմ² է։ Բնակչության 62,02%-ը ապրում է քաղաքներում։


== Ծանոթագրություններ ==


== Արտաքին հղումներ ==
Չեխիայի Հանրապետության ներքին գործերի նախարարության տվյալներ
Բոֆր

Բոֆր (ֆր.՝ Boffres), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 629 մարդ, բնակչության խտությունը` 20.90 մարդ/կմ²։ Բնակավայրը զբաղեցնում է 30.10 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 95 կմ հարավ, Պրիվա քաղաքից` 23 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 399 աշխատունակ (15-64 տարեկան) բնակիչ, որոնցից ակտիվ էին 296-ը, իսկ ոչ ակտիվները` 103։ Ակտիվության ցուցանիշը կազմում է 74,2 %։ 296 աշխատունակ մարդկանցից աշխատել է 269 անձ (145 տղամարդ և 124 կին)։ Գործազուրկ են եղել 27 անձ (14 տղամարդ և 13 կին)։ 103 անաշխատունակներից 28-ը եղել են աշակերտներ կամ ուսանողներ, 43-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լելաձիսեուլ

Լելաձիսեուլ (վրաց.՝ ლელაძისეული), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 161 մարդ։


== Ծանոթագրություններ ==
Գլորիա Բորգեր

Գլորիա Անն Բորգերը (սեպտեմբերի 22, 1952(1952-09-22), Նյու Ռոշել, Վեստչեստեր շրջան, Նյու Յորք, ԱՄՆ), ամերիկացի քաղաքական լրագրող և թղթակից։ Բորգերը CNN-ի գլխավոր քաղաքական վերլուծաբանն է։ 2007 թվականին CNN-ին միանալուց ի վեր նա հայտնվել է նրանց մի շարք ցուցադրություններում, այդ թվում՝ The Situation Room-ում։
Նախկինում Բորգերը CBS News-ի ազգային քաղաքական թղթակիցն էր, որտեղ հայտնվել է CBS-ի Face the Nation-ի և 60 Minutes II-ից։ 2002-2004 թվականներից Բորգերը CNBC-ի կապիտալ զեկույցի համահեղինակն էր։ Դրանից առաջ նա հանդիսանում էր ԱՄՆ «News & World Report» ամսագրի խմբագիր և թղթակից։ Բորգերը 1979 թվականին Newsweek-ի համար լուսաբանել է Three Mile Island-ի պատահարը։


== Վաղ կյանքը ==
Բորգերը ծնվել է հրեական ընտանիքում և մեծացել Նյու Յորքի Նյու Ռոշել քաղաքում։ Նրա հայրը էլեկտրական տեխնիկայի բաշխող Բորգերներից էր։


== Կրթություն ==
Բորգերը կրթություն է ստացել Նյու Ռոշելի ավագ դպրոցում, որը ավարտել է 1970 թվականին։ Իսկ դրանից հետո սովորել է Քոլգեյթի համալսարանում՝ ավարտելով 1974 թվականին։


== Մրցանակներ և շքանշաններ ==
Բորգերը 2013-ին ստացել է ազգային գլխաշնորհների մրցանակ իր «Ամուսնության մարտիկներ. Ցուցադրություն Գերագույն դատարանում» ծրագրի համար։ Նա այն թիմի մի մասն էր, որին շնորհվել է Փրայմթայմ Էմմի մրցանակը՝ CNN-ի 2012 թվականի ԱՄՆ ընտրությունների գիշերային լուսաբանումների համար ակնառու լուսաբաության համար, ինչպես նաև CNN-ի Peabody մրցանակակիր է, որը ստացել է 2008 թվականի Նախագահի առաջնային քարոզարշավների և բանավեճերի լուսաբանման համար։ Բորգերը արժանացել է Էմմի մրցանակի` իր 2010 թվականի «Տարօրինակ զույգը» կտորի համար՝ պրոֆիլավորելով փաստաբաններ Դեյվիդ Բոիսին և Թեդ Օլսոնին ։


== Անձնական կյանք ==
Բորգերն ապրում է Վաշինգտոնում, ամուսնու՝ Լենս Մորգանի հետ, որը մասնագիտությամբ հասարակական կապերի գծով գործադիր է։ Նա ունի երկու որդի։ Նրա որդի Էվանը ամուսնացած է քաղաքական գործիչ Ջոն Հանթսմանի կրտսերի դստեր՝ Մերի Անն Հանթսմանի հետ։


== Ծանոթագրություններ ==


== Արտաքին հղումներ ==
CNN Profile
CBS News Profile Archived 2005-09-24 at the Wayback Machine.
Gloria Borger's Blog on US News & World Report
Borger Appearances on C-SPAN
Աղախանյան

Աղախանյան, հայկական ազգանուն։


== Ազգանունը կրողներ ==
Արմենակ Աղախանյան (19-րդ դար-?), լրագրող։
Գրիգոր Աշոտի Աղախանյան (1904-1986), ինժեներ-մելիորատոր։
Թադևոս Մամիկոնի Աղախանյան (ծնվ. 1924), էլեկտրոնիկայի բնագավառի գիտնական։


== Տես նաև ==
Աղախանյանց


== Ծանոթագրություններ ==
Էրիկ XI

Էրիկ Շեպելյավի (շվեդերեն՝ Erik  Eriksson, Erik XI, Erik läspe och halte; նաև Էրիկ Էրիկսոն, 1216[…] - փետրվարի 2, 1250(1250-02-02)), 1222-1250 թթ. Շվեդիայի թագավոր։
Նրա հայրը եղել է Էրիկ X-րդը։ Մայրը եղել է Էրիկան, նա եղել է Ռիհեզայի թագուհի։ 1216 թվականին, երբ քրոջ ամուսինը մահացել է, նրանք եկել են Վալդեմար II թագավորի մոտ։ Մեկնել են Դանիա, որտեղ էլ շուտով ծնվել է ապագա շվեդ թագավորը։
1222 թվականին Էրիկը ընտրվում է, որպես Շվեդիա թագավոր։ Որոշ ժամանակ անց նրա դեմ պայքարի դուրս գալիս Կնուտ II-ը, որը սերում էր Սուրբ Էրիկ IX-րդից։ 1229 թվականի նոյեմբերի 28-ին Օլյուստրումե մատույցներում, նա պարտության է մատնում Էրիկի զորքին Սեդերմանլանդում, և թագավորը ստիպված էր փախչեր Դանիայից։ 1234 թվականին Կնուտի մահից հետո է միայն Էրիկին հաջողվում հետ վերադարձնել թագը։
1237 թվականին Հռոմի պապ Գրիգորի IX-ը Էրիկին կանչում է, որպեսզի նա ավարտի խաչակրաց արշավանքը դեպի Տավաստլանդ։ Նա այդ արշավանքը գլխավորեց եղբոր՝ Բիրգեր թագավորի հրամանով։ 1240 թվականին, համաձայն ռուսական տեղեկությունների նրանք գրավում են Հին Լադոգան, սակայն նոր ընտրված արքայազ Ալեկսանդր Նեվսկին նրանց ջախջախում է Նեվիի մատույցներում։
1247 թվականին Կնուտ Երկար Հոլմգերի տղան դուրս է գալիս Էրիկի դեմ, բայց նա 1248 թվականին Ուպլանդի մատույցներում պարտվում է, և մահանում է։
Էրիկը ամունացած էր Ֆոլկունգովների տոհմի թագավոր Սունե Կատարինի աղկա հետ։
Թագավորը մահացել է 1250 թվականի փետրվարի 2-ին և թաղված է Վարնհեմսկիի եկեղեցու նկուղում։ Նրա մահով ավարտվում է Սուրբ Էրիկների տղամարդկանց տոհմը։


== Ծանոթագրություններ ==
Մայակի (այլ կիրառումներ)

Մայակի, կարող է վերաբերել՝

Մայակի - գյուղ, Ուկրաինայի Դոնեցկի մարզի Սլավյանսկիում
Մայակի - գյուղ, Ուկրաինայի Վիննիցայի մարզի Տուլչինի շրջանում
Մայակի - գյուղ, Ուկրաինայի Վոլինի մարզի Լուցկի շրջանում
Մայակի - գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում
Մայակի - գյուղ Ռուսաստանի Նիժնի Նովգորոդի մարզի Տոնշաևսկի շրջանի կազմում։
Բուֆֆալոյի պատմության թանգարան

Բուֆֆալոյի պատմության թանգարան (անգլ.՝ Buffalo History Museum), թանգարան, որը գտնվում է ԱՄՆ-ի Նյու Յորք նահանգի Բուֆֆալո քաղաքում։ 


== Պատմություն ==
Հիմնադրվել է 1901 թվականին, Բուֆֆալոյի պատմական միավորման կողմից (ստեղծվել է 1862 թվականին), որը 1960 թվականից կոչվել է  Բուֆֆալոյի և Էրի շրջանի պատմական միություն։ Եվ՛ թանգարանը, և՛ ընկերությունը 2012 թվականի հոկտեմբերի 25-ին կոչվել են Բուֆֆալոյի պատմության թանգարան։ Բոլոր երեք հարկերում էլ կան ցուցանմուշներ, ունի գիտական գրադարան, որտեղ պահվում են ավելի քան 100.000 իրեր։  
Շինությունը, որում գտնվում է թանգարանը, կառուցվել է 1901 թվականին, որպես Նյու Յորք նահանգի տաղավար (New York State Building) պանամերիկյան ցուցանմուշների համար և դարձել է ցուցահանդեսների միակ պահպանված կառույցը, իսկ մնացածը տեղափոխել են։ Ցուցահանդեսի վերջում այնտեղ է տեղափոխվել Բուֆֆալոյի պատմական միությունը։      
Շինության նախագիծը նախագծել է ճարտարապետ Ջորջ Քերին, նրա հարավային սյունասրահը հիշեցնում է Աթենքի Պարթենոնը։ 1987 թվականին շինությունը դառնում է ԱՄՆ-ի ազգային պատմական հուշարձան։  
Ֆասադի ճակտոնը նախագծել է քանդակագործ Էդմոնդ Ամաթեյսը։ 

		
		


== Ծանոթագրություններ ==


== Արտաքին հղումներ ==
Պաշտոնական կայք
Բիրկիրկարա

Բիրկիրկարա (մալթ.՝ Birkirkara, ընդունված է նաև B’Kara կարճ գրությունը), քաղաք Մալթայի հարավ-արևելքում։ Բնակչությունը՝ 22,247 մարդ (2014)։


== Աշխարհագրություն ==
Քաղաքում կան 4 ինքնավար ծխական համայնք՝ Սուրբ Հեղինե, Սուրբ Հովսեփ, Կարմել Աստվածամայր և Սուրբ Մարիամ։ Այստեղ նաև գտնվում է Մալթայի լավագույն քոլեջներից մեկը՝ Սուրբ Ալոյզիուսի քոլեջը։


== Պատմություն ==
Բիրկիրկարայի տեսարժան վայրերի թվում պետք է նշել հին կայարանը (երկաթգիծ ապամոնտաժվել է 1931 թվականին), որը ներկայումս վերածվել է հանրային այգու։ Չնայած նրան, որ Բիրկիրկարան դարձել է Մալթայի առևտրական կենտրոնը, այն պահպանում է ճարտարապետական հմայնքն ու բնակելի հատվածի կենցաղը։


== Հայտնի ծնունդներ ==
Այստեղ է ծնվել նախկին նախագահ Էդվարդ Ֆենեկ Ադամին, ընդդիմության առաջնորդ Ալֆրեդ Սանտը, ինչպես նաև Մալթայի առաջին նախագահ Անտոնի Մամոն։


== Խորհրդանիշներ ==
Զինանշանի վրայի կարգախոսը «In hoc signo vinces»-ն է, իսկ քաղաքի գերբի վրա պատկերված է սպիտակ խաչ, որից ներքև վեր է խոյանում թագ։


== Ծանոթագրություններ ==
Պոլյանի (այլ կիրառումներ)

Պոլյանի, կարող է վերաբերել՝

Պոլյանի - գյուղ Ռուսաստանի Լենինգրադի մարզի Վիբորգսկի շրջանի կազմում։
Պոլյանի - գյուղ Ռուսաստանի Ռյազանի մարզի Ռյազանսկի շրջանի կազմում։
Պոլյանի - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Կանզաս Սիթի

Կանզաս Սիթի (անգլ.՝ Kansas City), քաղաք ԱՄՆ-ի կենտրոնական մասում, Միսուրի նահանգում։ Այն Միսուրիի ամենամեծ քաղաքն է։ Գտնվում է նահանգի արևմտյան մասում՝ Կանզաս նահանգի հետ սահմանի վրա։ 2004 թ-ի տվյալներով քաղաքի բնակչությունը կազմում է 444 000 մարդ։


== Անվանում ==
Հիմնադրվել է 19-րդ դարում։ Անվանումն առաջացել է Կանզաս գետի անունից և անգլերեն City՝ «քաղաք» բառից։


== Քույր քաղաքներ ==
 Սևիլյա, Իսպանիա (1967)
 Կուրասիկի, Ճապոնիա (1972)
 Մորելիա, Մեքսիկա (1973)
 Ֆրիթաուն, Սիերա Լեոնե (1974)
 Թայնան, Թայվան (1978)
 Սիան, Չինաստան (1989)
 Գվադալախարա, Մեքսիկա (1991)
 Հաննովեր, Գերմանիա (1993)
 Պորտ Հարկորտ, Նիգերիա (1993)
 Արուշա, Տանզանիա (1995)
 Սան Նիկոլադ դե Լոս Գարսա, Մեքսիկա (1997)
 Ռամլա, Իսրայել (1998)
 Մեց, Ֆրանսիա (2004)


== Ծանոթագրություններ ==
Գրեյս Լիմ

Գրեյս Լիմ (Grace Lim Siew Sye, նոյեմբերի 12, 1967(1967-11-12), Ջոհոր, Մալայզիա), մալազիացի նկարչուհի, Art52 պատկերասրահի հիմնադիրներից մեկը։


== Կենսագրություն ==
Գրեյս Լիմը ծնվել է 1967 թվականի նոյեմբերի 12-ին Կայու Արա Պասոնգում (Պոնտիան, Ջոհոր)։ Նկարելու հակումը դրսևորվել է դպրոցում։ Տասնմեկ տարեկանում մատիտով նկարել է տատիկի հրաշալի դիմանկարը (այժմ պահվում է Art52 պատկերասրահում)։ Ավարտել է Սինգապուրի գրաֆիկայի և դիզայնի դպրոցը։ Աշխատել է որպես դիզայներ Սինգապուրում, այնուհետև Ջոհոր Բահրուում՝ մետաքսե շիրմաների գործարանում։ 2007 թվականին թողել է աշխատանքը գործարանում և ամբողջությամբ նվիրվել գեղանկարչությանը։
2014 թվականին ամուսնու հետ համատեղ հիմնել է Art52 պատկերասրահը Ջոհոր Բահրուում։ Մասնակցել է բազմաթիվ կոլեկտիվ ցուցահանդեսների։ 2013 թվականի մարտին Կուալա Լումպուրում կանանց միջազգային օրվան նվիրված ցուցահանդեսում նրա «Թեյի ժամանակը» կտավը 90 մասնակիցների նկարներից ընտրվել է որպես նվեր Մալայզիայի վարչապետ Մահաթհիր Մոհամադի կնոջ՝ Սիթի Ասմահի համար։


== Ստեղծագործություն ==
Նկարում է յուղաներկով, ակրիլային ներկերով, ջրաներկով։ Մշակել է սեփական, հեշտությամբ ճանաչելի ոճը նաիվ արվեստի ժանրում՝ իրեն բնորոշ վառ ու համարձակ գույներով։ Թեմաների շարքում գերակշռում են պարզ գյուղական կյանքի նկարները, որոնք ներառում են ծաղիկների, թռչունների, կենդանիների (կատուների և հավերի), արևադարձային բուսականության նկարները, որ ստեղծում են երջանկության, խաղաղության և սիրո տրամադրություն։
Առավել հայտնի աշխատանքներից են՝ «Լողափում», «Թեյի ժամանակ», «Մայրամուտ», «Բերքահավաք», «Ֆլեյտա նվագող տղան», «Չոնգկակ նվագող երեխաները», «Արձակուրդում», «Մենք միասին ենք»։ Նկարչուհու նկարները պահվում են մասնավոր հավաքածուներում Մալայզիայում, Սինգապուրում և Ավստրալիայում։


== Ընտանիք ==
Ամուսին՝ Էրիկ Թան (1995 թվականից), ունեն երկու երեխա։


== Ծանոթագրություններ ==


== Արտաքին հղումներ ==
The House of A Painter
Մայլ Լաքս շրջան (Մինեսոտա)

Մայլ Լաքս շրջան (անգլ.՝ Mille Lacs County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,488 կմ² է, բնակչությունը՝ 22,330 մարդ (2000 թ. տվյալներով)։ Շրջկենտրոնն է Միլակա բնակավայրը։ Կազմավորվել է 1857 թ.։
Ալեքսանդր Պապկին

Ալեքսանդր Պապկին (ռուս.՝ Алекса́ндр Васи́льевич Па́пкин, հունվարի 2, 1936(1936-01-02), Շեպելևկա, Չեռնավայի մունիցիպալ կազմավորում, Տուրկովսկի շրջան, Սարատովի երկրամաս, ՌԽՖՍՀ, ԽՍՀՄ - օգոստոսի 8, 2007(2007-08-08), Մոսկվա, Ռուսաստան), խորհրդային և ռուսական դիվանագետ։ Արտակարգ և լիազոր դեսպան։


== Կենսագրություն ==
1959 թվականին ավարտել է Մոսկվայի Միջազգային հարաբերությունների պետական ինստիտուտը, 1983 թվականին՝ ԽՍՀՄ ԱԳՆ Դիվանագիտական ակադեմիային կից ղեկավար դիվանագիտական կադրերի կատարելագործման դասընթացները։

1959-1987 թվականներին՝ Ռումինիայում, Մադագասկարում և Գվինեայում ԽՍՀՄ դեսպանատների աշխատակից։
1987 թվականի սեպտեմբերի 3-ից-1991 թվականի օգոստոսի 17-ը՝ Սենեգալում և Գամբիայում ԽՍՀՄ արտակարգ և լիազոր դեսպան՝ համատեղության կարգով։
1994-1995 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
1995 թվականի մայիսի 11-ից-1999 թվականի հոկտեմբերի 20-ը՝ Մոլդովայում Ռուսաստանի արտակարգ և լիազոր դեսպան։
2000 թվականից՝ «Dionis-group» ընկերության խորհրդական։


== Պարգևներ ==
Բարեկամության շքանշան (1998 թվականի մարտի 4)՝ Ռուսաստանի արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Հրապարակախոսություն ==
2009՝ «Իմ Ապրիլիները»


== Ծանոթագրություններ ==


== Արտաքին հղումներ ==
Կյանքից հեռացել է Մոլդովայում Ռուսաստանի նախկին դեսպան Ա. Վ. Պապկինը(չաշխատող հղում)
Պապկինի մահվան մասին
Մոլդովայի Հանրապետության ռուսական համայնքների կոնգրես
Բյուսու (Սոմի գավառ)

Բյուսու (ֆր.՝  Bussu), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 223 մարդ, բնակչության խտությունը` 32.84 մարդ/կմ²։ Բնակավայրը զբաղեցնում է 6.79 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին ուներ 135 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 34։ Ակտիվության ցուցանիշը կազմում է 74,8 %։ 101 աշխատունակ մարդկանցից աշխատել է 83 անձ (49 տղամարդ և 34 կին)։ Գործազուրկ են եղել 18 անձ (10 տղամարդ և 8 կին)։ 34 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կանի (Սոմի գավառ)

Կանի (ֆր.՝  Cagny), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 1252 մարդ, բնակչության խտությունը` 236.67 մարդ/կմ²։ Բնակավայրը զբաղեցնում է 5.29 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 6 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 830 աշխատունակ (15-64 տարեկան)  բնակիչ, որոնցից ակտիվ էին 539-ը, իսկ ոչ ակտիվները` 291։ Ակտիվության ցուցանիշը կազմում է 64,9 %։ 539 աշխատունակ մարդկանցից աշխատել է 515 անձ (272 տղամարդ և 243 կին)։ Գործազուրկ են եղել 24 անձ (11 տղամարդ և 13 կին)։ 291 անաշխատունակներից 96-ը եղել են աշակերտներ կամ ուսանողներ, 116-ը` թոշակառուներ, իսկ 79-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օստապ Բենդերի հուշարձան (Սանկտ Պետերբուրգ)

Օստապ Բենդերի հուշարձան (ռուս.՝ Памятник Остапу Бендеру), Իլյա Իլֆի և Եվգենի Պետրովի «12 աթոռ» ու «Ոսկե հորթը» վեպերի գլխավոր հերոս Օստապ Բենդերին նվիրված հուշարձան Սանկտ Պետերբուրգում: Գտնվում է Կենտրոնական շրջանի Իտալական փողոցում՝ Ժակոյի տան հարևանությամբ:


== Պատմություն ==
Հուշարձանը տեղադրվել է 2000 թվականի հուլիսի 25-ին Սանկտ-Պետերբուրգում Ժակոյ տան մոտ, որտեղ երբևէ եղել է «Ոսկե Օստապ»  ռեստորանը: Հուշարձանի հիմնարկեքին ներկա են գտնվել Ալեքսանդր Շիրվինդտը և Արչիլ Գոմիաշվիլին, ով «12 աթոռ» ֆիլմում խաղացել է Օստապ Բենդերի դերը: Հուշարձանի բացումը նվիրված է եղել այս գրական հերոսի «ծննդյան» 100-ամյակին: Թեև կա կարծիք, որ այս հուշարձանն այնքան էլ տեղին չէ քաղաքի պատմական հատվածում. քանդակը տուրիստական ​​լուսանկարչության հայտնի վայր է, որի շուրջ նույնիսկ հերթեր են գոյանում, քանի որ ըստ նախանշանի, ավանտյուրային գործողություններից առաջ պետք է շփել Օստապի քիթը, իսկ բիզնեսում հաջողության հասնելու համար պետք է նստել աթոռին և Օստապից օգնություն խնդրել: Այդպես է, թե ոչ, հայտնի չէ, սակայն հուշարձանի քիթը և մի քանի մասեր շփոումներից փայլում են:
Հուշարձանի հեղինակներն են քանդակագործ Ալբերտ Սերաֆիմովիչ Չարկինը և ճարտարապետ Վյաչեսլավ Բորիսովիչ Բուխաևը: 190 սմ բարձրությամբ հուշարձանը ձուլված է բրոնզից: Չարկինը Օստապ Բենդերին ստեղծել է Սերգեյ Յուրսկու նմանությամբ, որը 1968 թվականին «Ոսկե հորթը» ֆիլմում մարմնավորել է մեծ կոմբինատորին: Օստապը կրում է հայտնի շարֆը, գլխարկն ու բաճկոնը: Նա կանգնած է գլուխը բարձր, ձախ ձեռքով հենված վարպետ Գամբսի աշխատանքային աթոռին, որը «Տասներկու աթոռ» վեպում նրա թիրախն էր: Աջ ձեռքի տակ պահում է «Ոսկե հորթը» վեպի ընդհատակյա միլիոնատեր Ալեքսանդր Իվանովիչ Կորեյկոյի փաստաթղթերի թղթապանակը: Հուշարձանն այնպես է ստեղծված, որ յուրաքանչյուրը կարող է նստել աթոռին և լուսանկարվել:


== Արտաքին հղումներ ==
«Памятник Остапу Бендеру» (ռուսերեն)։ I love Petersburg.ru։ 2010-06-17։ Վերցված է 2016-05-25 
«Памятник Остапу Бендеру» (ռուսերեն)։ ptmap։ Վերցված է 2016-05-25 
«Памятник Остапу Бендеру в Петербурге» (ռուսերեն)։ Необычные места и памятники։ Վերցված է 2016-05-25
Թոտորակ

Թոտորակ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գառնիձոր

Գառնիձոր, Գիրեսոտ, Թափարիս, լեռնանցք հայկական լեռնաշխարհում, Ծաղկանց լեռներում, Թոնդակ լեռնագագաթից մոտ 10 կմ արևելք։ Բարձրությունը 2520 մ։ Այստեղով է անցնում Բերկրի գետի ավազանը Բայազեթի շրջանի (Կոգովիտ գավառ) հետ կապող միակ կարճ ճանապարհը։ Ձմռանը փակվում է։ Համապատասխանում է այժմյան Գիրեսուրին։ Թուրքերը հաճախ կոչում են Թափարիս։


== Ծանոթագրություններ ==
Սիրեկանները Այն Սախրիից

Սիրեկանները Այն Սախրիից, Բեթղեհեմի մերձակայքում գտնվող Աին Սախրի քարանձավներից մեկում հայտնաբերված քարե արձանիկ։ Այն մոտ 11000 տարեկան է և համարվում է մարդկության մարմնական սեր պատկերած ամենահին արվեստի գործը։


== Բացահայտում ==
Արձանիկը հայտնաբերել է Երուսաղեմում Ֆրանսիայի գլխավոր հյուպատոսի և նախապատմական դարաշրջանը ուսումնասիրող հնագետ Ռենե Նյուվիլը 1933 թվականին, Բեթղեհեմում ֆրանսիացի կրոնավորների կողմից պատահական գտածոների ստուգման ընթացքում։ Այս արձանիկը նա հայտնաբերել է աբբա Հենրի Բրոյիլի հետ փոքր թանգարան այցելության ժամանակ։ Նևիլը անմիջապես կարևորել  է գտածոն, և այնուհետև կարողացավ հանդիպել այն բեդուինին, որը գտել էր Վադի Խարեյթունում (անգլ.՝ Wadi Khareitoun): Նա այցելել է Այն Սախրիի քարանձավները որտեղ գտել էին արձանիկը, և որից էլ ստացել էր իր անունը։ Քարանձավներում պեղումները ցույց տվեցին, որ դրանք հազարավոր տարիներ առաջ ծառայել էին որպես մարդկանց բնակավայր։ Գտածոները կապված են Նատուֆ մշակույթի հետ։ Ահա այդ պատճառով արձանիկը համարվում է կենցաղային այլ ոչ թաղման ծիսակարգի առարկա։
Նատուֆի մշակույթը վաղ մշակույթ է, որի անդամները համարվում են առաջին մարդիկ, ովքեր սկսել են հավաքել միացողուն բույսերի սերմերը։ Սա գյուղատնտեսության ասպարեզում կարևոր քայլ էր, քանի որ այն հնարավորություն տվեց ֆերմերներին ընտրել, թե որ սերմնացուն ուտել և որը թողնել հաջորդ սեզոնին սերմանելու համար։ Այս մշակույթի ներկայացուցիչները որսացել են եղջերուներ և առաջինն են ընտելացրել շներին, ոչխարներին և այծերին, ինչով սկսել են անասնասնապահական ընտրությանը։ Կա ենթադրություն, որ կայուն սնունդը հնարավորություն է տվել Նատուֆ մշակույթի ներկայացուցիչներին ստեղծել 200-300 հոգանոց մեծ համայնքներ և զբաղվել արվեստով։


== Արտաքին տեսք ==
Արձանիկը պատրաստվել է կալցիտային գլաքարի փորագրությամբ։ Օգտագործվել է քարե սուր  ծայրակալով գործիք։ Չայած նրան, որ արձանիկը շատ մանրամասն դետալներ չունի, օրինակ՝ դեմքերը, բայց արձանիկը համարվում է բավականին հմտորեն պատրաստված քանդակ։ Նկարիչ Մարկ Քուինը նշել է, որ արձանիկը տարբեր դիրքերից նայելիս տարբեր բաներ է հիշեցնում։ Այն, տեսանկյունից կախված, կարող է նմանվել  տղամարդու կամ կնոջ սեռական օրգանի, կրծքերի։ Կասկած չկա, որ կերպարները դեմքով իրար են նայում, բայց նրանց սեռը կարելի է ենթադրել միայն։ Ակնհայտ է, որ արձանիկը ունի ֆալլուսապաշտական բնույթ։


== Կարևորություն ==
Արձանիկը հիմք է հանդիսացել BBC-ի 2010 թվականի հունվարին գյուղատնտեսության ծագման վերաբերյալ «Պատմություն աշխարհը 100 օբյեկտների մեջ» (անգլ.՝ A History of the World in 100 Objects) ռադիոհաղորդման համար։
1958 թվականին արձանիկը Ռենե Նյուվիլի գույքի վաճառքի աճուրդի ժամանակ ձեռք է բերել Բրիտանական թանգարանը։


== Գրականություն ==
B. Boyd and J. Cook, 'A reconsideration of the "Ain Sakhri" figurine', Proceedings of the Prehistoric Society, 59 (1993), pp. 399–405


== Ծանոթագրություններ ==


== Նշումներ ==
Նովոտրոիցկի (գյուղ, Ալնաշսկի շրջան)

Անվան այլ կիրառումների համար տե՛ս՝ Նովոտրոիցկի (այլ կիրառումներ)Նովոտրոիցկի (ռուս.՝ Новотроицкий), գյուղ Ռուսաստանի Ուդմուրթական հանրապետության Ալնաշսկի շրջանի կազմում։ Գտնվում է Ալնաշի գյուղից 9 կմ հարավ-արևելք և Իժևսկ քաղաքից 91 կմ հարավ-արևմուտք։
Բնակչությունը 2008 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դախաու (այլ կիրառումներ)

Դախաու, կարող է վերաբերել՝

Դախաու - առաջին համակենտրոնացման ճամբարը ֆաշիստական Գերմանիայում
Դախաու - շրջան Գերմանիայում
Դախաու - քաղաք Գերմանիայում, Բավարիա երկրամասի հարավում
Ազովսկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ Ազովսկոե (այլ կիրառումներ)Ազովսկոե (ուկրաիներեն՝ Азовське, Ղրիմի թաթարերեն՝ Qalay), քաղաքատիպ ավան Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կոլայ։
2012 թվականի տվյալներով Ազովսկոե քաղաքատիպ ավանում բնակվում էր 3 806 մարդ։ Բնակավայրը զբաղեցնում է 4,6 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիտվիրվայամ

Վիտվիրվայամ (ռուս.՝ Вытвирваям), գետ Կամչատկա թերակղզու հյուսիսարևելյան մասում։ Գետի երկարությունը 27 կմ է։ Հոսում է Կարագինսկի շրջանում, Կամչատկայի երկրամասում։ Թափվում է
Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության՝

Ջրային օբյեկտի, պետական ջրային գրանցման կոդը - 19060000312120000008892
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քեն Գրիֆֆի Կրտսեր

Ջորջ Քեննեթ Քեն Գրիֆֆի Կրտսեր (անգլ.՝ George Kenneth "Ken" Griffey, Jr., նոյեմբերի 21, 1969(1969-11-21), Donora, Վաշինգտոն շրջան, Փենսիլվանիա, ԱՄՆ), ամերիկացի պրոֆեսիոնալ բեյսբոլիստ, ով որպես աութֆիլդեր բեյսբոլի գլխավոր լիգայում խաղացել է 22 մրցաշրջան։ Պրոֆեսիոնալ կարիերայի մեծ մասը նա անցկացրել է «Սիեթլ Մարիներս» և «Ցինցինատի Ռեդս» ակումբներում, ինչպես նաև որոշ ժամանակ՝ «Չիկագո Ուայթ Սոքսում»։ MLB բոլոր աստղերի հանդիպումների 13-ակի մասնակից, Գրիֆֆինը համարվում է բեյսբոլի պատմության մեջ լավագույն «հոմ-րան»-երից մեկը։ Իր կարիերայի ընթացքում նա 630 հոմ-րան է խփել, ինչը MLB պատմության մեջ հանդիսանում է վեցերորդ ցուցանիշը։ Գրիֆֆին նաև լավ պաշտպան էր և հաղթել է 10 Գոլդեն գլուվ մրցանակ՝ ցենտրֆիլդերի շրջանում։ Նա կիսում է MLB ռեկորդը անընդմեջ անցկացրած խաղերի քանակով, որոնցում խփել է հոմ-րան։ 
Գրիֆֆին շահավետ գործարքներ է կնքել այնպիսի աշխարհահռչակ ընկերությունների հետ, ինչպիսիք են Նայքը և Նինթենդոն։ նրա ժողովրդականությունը լավ է ազդել MLB-ի վրա։
Ներկայումս Գրիֆֆին որպես հատուկ խորհրդատու աշխատում է Սիեթլ Մարիներսի կազմում։ 2013 թվակիանի օգոստոսի 10-ին Գրիֆֆին դարձավ յոթերորդ մարդը, ով ընդգրկվեց Մարիներսի «Փառքի սրահում»։ Կենը հանդիսանում է MLB-ի նախկին խաղացող Կեն Գրիֆֆի ավագի որդին։


== Կինո և հեռուստատեսություն ==


== Ծանոթագրություններ ==


== Արտաքին հղումներ ==
Ken Griffey Jr. SABR-ում (Baseball BioProject)
Անատոլի Դիմարով

Անատոլի Դիմարով (ուկրաիներեն՝ Дімаров Анатолій Андрійович, մայիսի 5, 1922(1922-05-05), Միրգորոդ, Պոլտավայի նահանգ, Ուկրաինական ԽՍՀ - հունիսի 29, 2014(2014-06-29), Կիև, Ուկրաինա), ուկրաինացի գրող։ Ուկրաինայի գրողների միության անդամ (1949)։ Ուկրաինայի դեմոկրատական կուսակցության անդամ (1990)։


== Կենսագրություն ==
Անատոլի Դիմարովը ծնվել է Պոլտավայի մարզի Միրգորոդ քաղաքում, ուսուցչի ընտանիքում։ 1940 թվականին ավարտել է միջնակարգ դպրոցը և զորակոչվել բանակ։ Հայրենական մեծ պատերազմի տարիներին կռվել է արևմտյան ճակատում, եղել է 371-րդ հրաձգային գնդի հրաձիգ։ 1941 թվականի հուլիսին լրջորեն վիրավորվել է, զորացրվել է 1943 թվականին, այնուհետև կռվել է պարտիզանական ջոկատում։ Աշխատել է գյուղսովետի քարտուղար, այնուհետև՝ «Սովետսկայա Ուկրաինա» թերթում, եղել է «Ռադյանսկի պիսմենիկ» հրատարակչության գլխավոր խմբագիրը։ 1950-1951 թվականներին սովորել է Մոսկվայի Մաքսիմ Գորկու անվան գրականության ինստիտուտում, 1951-1953 թվականներին՝ Լվովի մանկավարժական ինստիտուտում։


== Ստեղծագործություններ ==
Պատմվածքների առաջին գիրքը՝ «Հյուրեր Վոլինից», լույս է տեսել 1948 թվականին։ Այնուհետև տպագրվել են մի շարք գրքեր՝ վեպեր, վիպակներ, նովելներ, պատմվածքների ժողովածուներ։

«Վոլինյան լեգենդներ», 1956
«Կապիտանի որդին», 1958
«Նրա ընտանիքը»
«Կուռք»
«Եվ կլինեն մարդիկ»
«Ցավ և ցասում»


== Պարգևներ, մրցանակներ ==
«Մարտական ծառայություն» մեդալ, 1945
Հայրենական պատերազմի I աստիճանի մեդալ, 1946
Տարաս Շևչենկոյի անվան ՈւԽՍՀ պետական մրցանակ «Ցավ և ցասում» վեպի համար, 1982
Իշխան Յարոսլավ Իմաստունի V աստիճանի շքանշան, 2006
Միխայիլ Կոցյուբինսկի մրցանակ, 2008
Իշխան Յարոսլավ Իմաստունի IV աստիճանի շքանշան, 2012
«Ուկրաինայի ոսկե գրող» գրական նշան, 2012
Քրիստոս փրկչի շքանշան, 2012


== Գրականություն ==
Штонь Г. Історія української літератури XX ст. - Кн.2. - К.:Либідь, 1998.


== Ծանոթագրություններ ==


== Արտաքին հղումներ ==
Дімаров Анатолій Андрійович
Գևորգավան (հանդամաս)

Գևորգավան, հանդամաս Արցախի Հանրապետության Մարտունու շրջանում։ Այստեղ գտնվում է մեկ ռուսական եկեղեցի։ 2020 թ. հոկտեմբերին օկուպացված է ադրբեջանի զինված ուժերի կողմից ։


== Ծանոթագրություններ ==
(1010) Մարլենե

(1010) Մարլենե (անգլ.՝ Marlene), աստերոիդ աստերոիդների հիմնական գոտում։ Հայտնաբերվել է 1923 թվականի նոյեմբերի 12-ին Կառլ Ռեյնմուտի կողմից Հայդելբերգում։ Անվանվել է ամերիկյան հայտնի դերասանուհի և երգչուհի, ազգությամբ գերմանացի Մառլեն Դիտրիխի պատվին։
Միջին հեռավորությունը Արեգակից կազմում է 2,932328 ա. մ., առավելագույնը մոտենում է 2,6369 ա. մ. հեռավորության վրա և հեռանում 3,2278 ա. մ., իսկ Երկրի ուղեծրին Մարլենե աստերոիդը նվազագույնը մոտենում է 1,6413 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1834,08 երկրային օրվա ընթացքում, իր ուղեծրով շարժվելով միջինում 0,196284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,91° անկյուն։
Մարլենե աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1010) Մարլենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կյուտկե

Կյուտկե (էստ․՝ Kütke), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 67 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էկոլոգիական իրավիճակ

Էկոլոգիական իրավիճակ, տարածական-ժամանակային տարբեր, այդ թվում մարդու բնակության և վիճակի տեսանկյունից դրական և բացասական գործոններ, որոնք բարեկեցության կամ անբարեկեցության տարբեր աստիճանի տարածքներում ստեղծում են որոշակի էկոլոգիական վիճակ։
Էկոլոգիական իրավիճակի տակ հասկացվում է բնության և մարդու տնտեսական գործունեության փոխներգործությամբ պայմանավորված մարդու շրջակա միջավայրի կոնկրետ վիճակ։
Ըստ էկոլոգիական իրավիճակի սրության չափանիշի, առանձնանում են դրանց հետևյալ մակարդակները.

Բավարար իրավիճակ. Մարդածին ներգործության ուղղակի կամ անուղղակի ազդեցության բացակայության պատճառով լանդշաֆտների հատկության բոլոր ցուցանիշները չեն փոխվում
Կոնֆլիկտային իրավիճակ. Առաջանում է այն ժամանակ, երբ լանդշաֆտներում և տարածություններում դիտվում են աննշան փոփոխություններ, այդ թվում միջավայրում և ռեսուրսավերարտադրողական հատկություններում, որը բնական համալիրի ինքնակարգավորման գործընթացի կամ պարզ բնապահպան միջոցառումների արդյունքում բերում է լանդշաֆտների կառուցվածքի համեմատաբար փոքր վերակառուցման և վերականգնման։
Լարված իրավիճակ. բնութագրվում է լանդշաֆտների առանձին բաղադրիչների բացասական փոփոխություններով, որը հանգեցնում է առանձին բնական ռեսուրսների խախտման կամ դեգրադացիայի, և բնակության միջավայրի պայմանների վատացման, բնապահպան միջոցառումների պահպանման դեպքում էկոլոգիական վիճակի լարվածությունը, որպես կանոն, նվազում է։
Կրիտիկական իրավիճակ. Որոշվում է լանդշաֆտի զգալի և թույլ հատուցվող փոփոխություններով։ Տեղի է ունենում վտանգի արագ զարգացում բնական ռեսուրսների(այդ թվում գենոֆոնդի), բնության յուրահատուկ օբյեկտների հյուծում կամ կորուստ, բնակության միջավայրի կտրուկ վատացման արդյունքում նկատվում է հիվանդությունների թվի կայուն աճ
Ճգնաժամային իրավիճակ . մոտ է աղետալիին, լանդշաֆտներում առաջանում են շատ զգալի և գործնականում թույլ չեզոքացվող փոփոխություններ, տեղի է ունենում բնական ռեսուրսների ամբողջական ծախսում և կտրուկ վատանում է բնակչության առողջությունը։
Աղետալի իրավիճակ. Բնութագրվում է բնության խորը և, հաճախ, անդառնալի փոփոխություւներով, բնական ռեսուրսների և բնակության միջավայրի պայմանների կտրուկ կորուստով, որը հիմնականում պայմանավորված է տարածքի լանդշաֆտի անթրոպոգեն ծանրաբեռնվածության մեծացմամբ։ Աղետալի իրավիճակի կարևոր հատկանիշը մարդկանց կյանքի և նրանց ժառանգության վտանգն է, ինչպես նաև գենոֆոնդի և բնության յուրահատուկ օբյեկտների վատնումը։Բացահայտել էկոլոգիական իրավիճակը, նշանակում է կարգավորել էկոլոգիական հիմնախնդիրները, էկոլոգիական խնդիրների տարածական տեղայնացում, էկոլոգիական հիմնախնդիրների համադրության որոշում և բացահայտված տարածքի (արեալի) համադրում էկոլոգիական իրավիճակի այս կամ այն սրության աստիճանին։ Այսպիսով էկոլոգիական հինմախնդիրների և իրավիճակների բացահայտման և քարտեզագրման գործընթացը փոխկապակցված է և անբաժանելի։


== Տես նաև ==
Երևանի Էկոլոգիական բնութագիրը


== Գրականություն ==
Кочуров Б. И. География экологических ситуаций (экодиагностика территорий). - Т.: ИГ РАН, 1997. - 156 с.
Кочуров Б. И. Геоэкология: экодиагностика и эколого-хозяйственный баланс территорий. - Смоленск: СГУ, 1999. - 154 с.
ALH 84001

ALH 84001, (Ալլան Հիլս 84001), երկնաքար, գտնվել է 1984 թվականի դեկտեմբերի 27-ին Անտարկտիդայի Ալլան Հիլս լեռներում։ Հետազոտողների կարծիքով այդ երկնաքարը հանդիսանում է Երկրում հայտնաբերված 34 մարսիական երկնաքարերից մեկը։ Երկնաքարի քաշը 1.93 կգ է։ 1996 թվականին մեծ ճանաչում ձեռք բերեց, «ՆԱՍԱ»-ի գիտնականների հայտարարություններից հետո։ Գիտնականները պնդում են, որ երկնքարի մեջ կան միկրոօրգանիզմներ բակտերիաներ հիշեցնող, որոնք քարացած են։


== Երկնաքարի ծագումը ==
Համաձայն տեսության, այդ քարը մասնատվել է Մարսի մակերեսից, մոլորակի և ինչ-որ տիեզերական մարմնի բախումից հետո 4 միլիարդ տարի առաջ։ Որից հետո մնում է մոլորակի վրա։ Մոտ 15 միլիոն տարի առաջ նոր ցնցումների արդյունքում հայտնվեց տիեզերքում և ընդամենը 13 հազար տարի առաջ հայտնվեց Երկրի ձգողական դաշտում ու ընկավ Երկրի վրա։ Այդ տվյալները հաստատվել են գիտական մեթոդների գործածմամբ։
Գիտնականները առաջ դրեցին այնպիսի հիպոթեզ այն մասին, որ ALH 84001-ը եղել է Մարսի վրա այն ժամանակ, երբ այդ մոլորակի վրա եղել է հեղուկ վիճակում ջուր։ Մարսի ուրիշ երկնաքերեր գիտնականների համար անհետաքրքիր են, քանի որ նրանք եղել են «թաց» Մարս ժամանակաշրջանից հետո։


== Հնարավոր բիոգեն առանձնահատկություններ ==

1996 թվականի օգոստոսի 6-ին «ՆԱՍԱ»-ի գիտնականները հայտարարեցին, որ այդ երկնաքարը կարող է պարունակել Մարսում կյանքի առկայության մասին ապացույցներ։ «Սայնս» ամսագրում Դեյվիդ Մակկեյայի հրապարակված հոդվածը շատ մեծ արձագանք առաջացրեց։
Երկնաքարի կառույցները էլեկտրոնային ռեստորային մանրադիտակով սկան անելուց հայտնաբերվել են որոշակի մնացորդներ, որոնք գիտնականներին հիշեցրել են Երկրային օրգանիզմներ մագնիտոտակտիկ բակտերիաներ անվանումով։ Հետազոտողները պնդում են, որ հենց այդպիսի յուրահատուկ մնացորդներ են թողնում Երկրի վրա գտնվող բակտերիաները։ Ուստի նույնատիպ մնացորդների հայտնաբերումը երկնաքարի վրա ասում է այն մասին, որ այդպիսի բակտերիաներ գոյություն ունեն հայրենի մոլորակում։ Դրա հետ մեկտեղ ALH 84001 երկնաքարի կառույցները 20-ից 100 նանոմետր են տրամագծով, իսկ այդ չափսերը մոտ են տեսական նանոբակտերիաներին։ Բայց մի քանի անգամ փոքր բոլոր գիտությանը հայտնի կյանքի բջջային ձևերից։ Նաև մնում է անհասկանալի վկայում է արդյոք, որ Մարսի վրա կյանք գոյություն ունի կամ արդյոք անցյալում գոյություն ուներ։ Կամ էլ այդ կենդանի օրգանիզմները հայտնվել են այդ երկնաքարի վրա Մարսից առանձնացվելուց հետո։
Երկնաքարի բացման կապակցությամբ հեռուստատեսությամբ հանդես եկավ ԱՄՆ նախագահ Բիլ Քլինթոնը։


== Ծանոթագրություններ ==
Տանն Կիկիկիո Հայ Կաթողիկե պատրիարքության կաթողիկոս-պատրիարքների ցանկ

Տանն Կիլիկիո Հայ կաթողիկե պատրիարքության կաթողիկոս-պատրիարքներ Աբրահամ Պետրոս Ա Արծիփան (1740-1749), Հակոբ Պետրոս Բ Հովսեփյան (1749-1753), Միքայել Պետրոս Գ Գասպարյան (1753-1780), Բարսեղ Պետրոս Դ Ավգատյան (1780-1788), Գրիգոր Պետրոս Ե Գյուբելյան (1788-1812), Գրիգոր Պետրոս Ձ ճերանյան (1812-1840), Հակոբ Պետրոս է Հոլասյան (1841-1843), Գրիգոր Պետրոս Ը Տեր-Աստվածատուրյան (1843-1866), Աևտոն Պետրոս Թ Հասունյան (1866-1880), Սեփանոս Պետրոս ժ Ագարյան (1881-1899),Պողոս Պետրոս ԺԱ էմմանուելյան (1899-1904), Պողոս Պետրոս ԺԲ Սապպադյան (1904-1909), Պողոս Պետրոս ԺԳ ԹԵրգյան (1910-1931), Ավետիս Պետրոս ԺԴ Արփիարյան (1931-1937), Գրիգոր Պետրոս ԺԵ Աղաջանյաե (1937-1962), Իգնա- տիոս Պետրոս ԺՁ Պաթանյան (1962-1976), Հմայակ Պետրոս ժե Կետիկյան (1976-1982), Հովհաննես Պետրոս ԺԸ Գասպարյան (1982-1999), Ներսես Պետրոս ԺԹ. Թարմունի (1999-2015 ) Գրիգոր Պետրոս Ի (2015-2021) Ռաֆայել Պետրոս ԻԱ (2021 թվականից )
Մոնաստիրշչինա (գյուղ, Սաֆոնովսկի շրջան)

Մոնաստիրշչինա (ռուս.՝ Монастырщина), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիլիական Անտարկտիկա (նահանգ)

Չիլիական Անտարկտիկա (իսպ.՝ Provincia de la Antártica Chilena), նահանգ Չիլիի Մագալանես և Չիլիական Անտարկտիկա տարածաշրջանում։ Վարչական կենտրոնն է Պուերտո Ուիլյամս քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չիլիական Անտարկտիկան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 2 համայնք.

Կաբո դե Օրնոս
Անտարկտիկա


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 2 392 մարդ, բնակչության խտությունը կազմում է 0,17 մարդ/կմ²։
Չիլիական Անտարկտիկա նահանգի տարածքի ընդհանուր մակերեսը կազմում է 14 146 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Չիլիական Անտարկտիկա նահանգի պաշտոնական կայքը (իսպ.)
Օսպեդալեթի

Օսպեդալեթի (իտալերեն՝ Ospedaletti  ) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 3670 մարդ (2008)։ Բնակչության խտությունը՝ 713 մարդ/կմ²։ Տարածքը կազմում է 5 կմ²։ Փոստային ինդեքս՝ 18014։ Հեռախոսային կոդ՝ 0184։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 68221
Էլեկտրոնային հասցեն՝ comune@comune.ospedaletti.im.it
Պաշտոնական կայք՝ http://www.comune.ospedaletti.im.it/


== Արտաքին հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գազիանթեփի մարզ

Գազիանթեփի մարզ (թուրքերեն՝ Gaziantep ili), նահանգ Թուրքիայի Հանրապետության Հարավ-արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Հարավ-արևելյան Անատոլիա տարածաշրջան
Վենլոք և Մենդեվիլ

Վենլոքը և Մենդեվիլը  Լոնդոնի ամառային օլիմպիական խաղերի և Լոնդոնի ամառային պարալիմպիկ խաղերի պաշտոնական խորհրդանիշերն էին։ Խաղերը տեղի ունեցան Լոնդոնում, Մեծ Բրիտանիա։ Խորհրդանիշերն ընդունվել են 2010 թվականի մայիսի 19-ին։ Ձևավորվել են անգլիական « Iris» ընկերության կողմից։ Վենլոքը իր անունը ստացել է Անգլիայի Մաչ Վենլոկ քաղաքի անունից, իսկ՝ Մենդեվիլը Սթոուք Մենդեվիլ հիվանդանոցի անունից։


== Ծանոթագրություններ ==


== Հղումներ ==
Մասքոթների պաշտոնական կայք էջը Archived 2012-08-07 at the Wayback Machine.
Գարբուզովկա (այլ կիրառումներ)

Գարբուզովկա, կարող է վերաբերել՝

Գարբուզովկա - գյուղ, Ուկրաինայի Խարկովի մարզի Վոլչանսկի շրջանում
Գարբուզովկա - գյուղ, Ուկրաինայի Պոլտավայի մարզի Կոբելյակի շրջանում
Գարբուզովկա - գյուղ, Ուկրաինայի Սումիի մարզի Լեբեդինի շրջանում
Գարբուզովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում
Օրեխովո (գյուղ, Սակիի շրջան)

Անվան այլ կիրառումների համար տե՛ս՝ ՕրեխովոՕրեխովո (ուկրաիներեն՝ Оріхове, Ղրիմի թաթարերեն՝ Orehovo), գյուղ Ուկրաինայի Ղրիմի Ինքնավար Հանրապետության Սակիի շրջանում։
2001 թվականի տվյալներով Օրեխովո գյուղում բնակվում էր 3 159 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյուլաբի

Անվան այլ կիրառումների համար տե՛ս՝ Գյուլաբի (այլ կիրառումներ)Գյուլաբի, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==